**ROMÂNIA**

**JUDEȚUL CARAȘ-SEVERIN**

**COMUNA MEHADICA**

**CONSILIUL LOCAL AL COMUNEI MEHADICA**







### HOTĂRÂREA

**nr. 6 din 27.01.2022**

**privind însuşirea Raportului privind activitatea desfășurată de asistenții personali ai persoanelor cu handicap grav pentru anul 2021**

Consiliul local al comunei Mehadica, întrunit în şedinţa ordinară din data de 27.01.2022;

Luând în considerare:

* referatul de aprobare şi proiectul de hotărâre iniţiat de primarul comunei Mehadica;
* raportul compartimentului de resort din cadrul Primăriei comunei Mehadica;
* avizul favorabil al Comisiilor de specialitate din cadrul Consiliului local al comunei Mehadica;

În conformitate cu :

* prevederile art. 40 alin. 2 din Legea nr. 448/2006 privind protecţia şi promovarea drepturilor persoanelor cu handicap, republicata, cu modificările şi completările ulterioare;
* prevederile art. 29 alin.1 din HG nr. 268/2007 pentru aprobarea Normelor metodologice de aplicare a prevederilor Legi nr. 448/2006 privind protecţia si promovarea drepturilor persoanelor cu handicap, republicata, cu modificările şi completările ulterioare;

În temeiul prevederilor art. 129 alin. (1) şi ale art. 196 alin. (1) lit. a) din OUG 57/2019 privind Codul Administrativ, cu modificările şi completările ulterioare,

### H O T Ă R Ă Ş T E :

**Art. 1.** Se ia act de Raportul privind activitatea desfăşurată de asistenţii personali ai persoanelor cu handicap grav pentru anul 2021, conform anexei ce face parte integrantă din prezenta hotărâre.

**Art. 2.** Cu ducerea la îndeplinire se încredinţează compartimentul de resort din cadrul Primăriei comunei Mehadica.

**Art. 3.** Prezenta hotărâre se comunică primarului comunei Mehadica, Compartimentului Asistenţă socială din cadrul Primăriei comunei Mehadica și Instituţiei prefectului judeţului Caraş-Severin, potrivit prevederilor art. 197 alin. (1) - (4) din OUG 57/2019 privind Codul Administrativ, cu modificările şi completările ulterioare.

**Nr. 6**

**Data 27.01.2022**

**CONTRASEMNEAZA**

**PREŞEDINTE DE ŞEDINŢĂ SECRETAR GENERAL AL COMUNEI**

**BRÎNZAN PETRU FANDEL-DRĂGHICI VALENTINA**

*\* Prezenta hotărâre a fost adoptată cu un nr. de \_\_\_\_\_\_\_ voturi pentru, un nr. de \_\_\_\_\_\_ voturi împotrivă şi un nr. de \_\_\_\_\_\_ abţineri; consilieri prezenţi \_\_\_\_\_\_ din totalul de \_\_\_\_\_\_\_,voturile exprimându-se prin vot deschis.*